ബംഗളൂരുവില് കോംഗോ സ്വദേശിയുടെ കസ്റ്റഡി മരണം: സി.ഐ.ഡി അന്വേഷണം തുടങ്ങി ബംഗളൂരു: കോംഗോ സ്വദേശിയായ വിദ്യാര്ഥി ജെ.സി നഗര് പൊലീസ് സ്റ്റേഷനില് കസ്റ്റഡിയിലിരിക്കെ മരണപ്പെട്ട സംഭവത്തില് സി.െഎ.ഡി അന്വേഷണം തുടങ്ങി. ജെ.സി നഗര് പൊലീസ് സ്റ്റേഷനിലെത്തിയ അന്വേഷണ സംഘം പൊലീസുകാരില്നിനന് മൊഴിയെടുത്തു. മയക്കുമരുന്ന് ഇടപാടുകാരനാണെന്ന് ആരോപിച്ച് കഴിഞ്ഞ ഞായറാഴ്ചയാണ് കോംഗോ സ്വദേശിയായ ജോണ് മാലുവിനെ 27 പൊലീസ് കസ്റ്റഡിയിലെടുത്തത്. ചോദ്യം ചെയ്യലിനിടെ രാത്രി ഹൃദയസ്തംഭനം അനുഭവപ്പെട്ടതോടെ ആശുപത്രിയിലേക്ക് മാറ്റിയതായും തിങ്കളാഴ്ച പുലര്ച്ചെ മരണപ്പെടുകയായിരുന്നെന്നുമാണ് പൊലീസ് വിശദീകരണം. മയക്കുമരുന്ന് ഇടപാട് നടത്തുന്നതായി ലഭിച്ച വിവരത്തിെന്റ അടിസ്ഥാനത്തിലാണ് കസ്റ്റഡിയിലെടുത്തതെന്നും ഇയാളുടെ പക്കല് നിന്ന് എം.ഡി.എം.എ മരുന്ന് കണ്ടെടുത്തതായും പൊലീസ് വാദിക്കുന്നു.അതേസമയം, കോംഗോ സ്വദേശിയുടെ മരണകാരണം കെണ്ടത്താന് ശരീരത്തില്നിന്നുള്ള സാമ്ബിള് ഫോറന്സിക് സയന്സ് ലബോറട്ടറിയിലേക്ക് അയച്ചു. കഴിഞ്ഞ ദിവസം ശിവാജി നഗറിലെ ബൗറിങ് ആശുപത്രിയില് പോസ്റ്റ്മോര്ട്ടം നടത്തിയെങ്കിലും റിപ്പോര്ട്ടില് മരണകാരണം സൂചിപ്പിച്ചിട്ടില്ല. ഡല്ഹിയില്നിന്നെത്തിയ കോംഗോ എംബസി ഉദ്യോഗസ്ഥര് പോസ്റ്റ്മോര്ട്ടത്തിന് മുമ്ബ് മോര്ച്ചറിയിലെത്തി മൃതദേഹം കണ്ടു. പോസ്റ്റ്മോര്ട്ടത്തിന് ശേഷം മൃതദേഹം വൈകുന്നേരത്തോടെ എംബസി അധികൃതര്ക്ക് കൈമാറി. മരിച്ച വിദ്യാര്ഥി ജോണിെന്റ വിസ, പാസ്പോര്ട്ട് എന്നിവയും കൈമാറി. വിസയുടെ കാലാവധി 2015ലും പാസ്പോര്ട്ടിെന്റ കാലാവധി 2017ലും അവസാനിച്ചിരുന്നു. ശരീരത്തില് മര്ദനമേറ്റ പരിക്കൊന്നും കാണാനില്ലെന്ന് പോസ്റ്റ്മോര്ട്ടം ചെയ്ത ഡോക്ടര് അറിയിച്ചതായി പൊലീസ് പറഞ്ഞു. ഫോറന്സിക് ഫലത്തിനായി കാത്തിരിക്കുകയാണെന്നും അതിനുശേഷം തുടര്നടപടിയെ കുറിച്ച് തീരുമാനിക്കുമെന്നും അവര് പറഞ്ഞു. മരണപ്പെട്ട േജാണ് മാലു മയക്കുമരുന്ന് ഇടപാടുകാരനല്ലെന്നും ഹെന്നൂരിലെ വീട്ടില്നിന്ന് ബര്ത്ഡേ പാര്ട്ടിക്കിടെ പൊലീസ് കസ്റ്റഡിയിലെടുക്കുകയായിരുന്നെന്നും സുഹൃത്തുക്കള് പറഞ്ഞു. പൊലീസ് കസ്റ്റഡിയില് അരങ്ങേറിയത് വംശീയ കൊലപാതകമാണെന്നും നടപടിയില് മനുഷ്യാവകാശ ലംഘനം നടന്നതായും ചൂണ്ടിക്കാട്ടി ആഫ്രിക്കന് പൗരന്മാര് തിങ്കളാഴ്ച വൈകീട്ട് ജെ.സിനഗര് പൊലീസ് സ്റ്റേഷന് മുന്നില് നടത്തിയ പ്രതിഷേധത്തിനുനേരെ പൊലീസ് ലാത്തിച്ചാര്ജ് നടത്തിയിരുന്നു. പ്രതിഷേധത്തിനിടെ പൊലീസുകാര്ക്ക് പരിക്കേറ്റിട്ടുണ്ടെന്ന് ആരോപിച്ച് പ്രതിഷേധക്കാര്ക്കെതിരെ പൊലീസ് അന്വേഷണം ആരംഭിച്ചിട്ടുണ്ട്. അഞ്ചു പ്രതിഷേധക്കാരെ പൊലീസ് അറസ്റ്റ് ചെയ്തു. മറ്റു പലര്ക്കുമായി തെരച്ചില് തുടരുകയാണെന്ന് പൊലീസ് പറഞ്ഞു. അറസ്റ്റിലായവരിലൊരാള് മയക്കുമരുന്ന് ഉപയോഗിച്ചിരുന്നതായി മെഡിക്കല് പരിേശാധനയില് തെളിഞ്ഞതായും പൊലീസ് അറിയിച്ചു.